Արմավիր մարզկենտրոնը (29.319 բնակիչ), որքան էլ տարօրինակ է, սեփական եկեղեցի ունեցավ միայն տակավին վերջերս: Նախկին ամառային կինոթատրոնի տեղում 2009-ին Ս. Սարգիս անունով մատուռ էր կառուցվել, որը, սակայն, բավականին փոքր էր տարբեր արարողությունների ժամանակ բոլոր ցանկացողներին տեղավորելու համար: Բազիլիկ եկեղեցու կառուցումը սկսվել է 2011-ին մատուռի տեղում: Հիմնարկեքը կատարվել է 2012-ին՝ ձեռամբ տեր Սիոնի: Ճարտարապետ Միքայել Մկրտչյանի նախագծով կառուցված Ս. Գրիգոր Նարեկացու բարերարը արմավիրցի, Սանկտ Պետերբուրգի հայ համայնքի նախագահ, եկեղեցու ատենապետ Կարեն Մկրտչյանն է, ով վաղուց է եկեղեցի կառուցելու նպատակ ունեցել: